Auguste Escoffier

Georges Auguste Escoffier (28 Oktober 1846 – 12 Fèbruari 1935) inggih punika satunggaling juru masak Perancis lan panulis buku kulinèr ingkang nyederhanakaken métode masak tradhisional Perancis tilas Marie-Antoine Carême sarta nyiptakaken sistem organisasi wonten ing dhapur. Page 5. Sistem organisasi mau kainspirasi saking formasi ingkang dipun-ginakaken wonten ing militèr lan dipunkenal minangka sistem brigade utawi brigade de cuisine. Sistem brigade yaksih dipun-ginakaken utamanipun wonten ing hotèl-hotèl ageng. Kontribusi sanès saking Escoffier wonten ing donya kuliner inggih punika karyanipun ingkang gadhah irah-irahan Le Guide Culinaire (Pandom Kulinèr) ingkang minangka rèferènsi bab kulinèr Perancis.

 Karièr 
 Awal Karièr 
Nalika masa alitipun, Escoffier nedahaken karemenan babaganm seni ingkang utama amargi piyambakipun remen nggambar.History of George Auguste Escoffier , Hub Uk. Dipunundhuh tanggal 12 Maret 2013. Nanging makaten, bapak Escoffier gadhah rencana sanès kanggé piyambakipun. Amargi rumaos anakipun boten saged gesang saking seni saèngga piyambakipun mbekta Escoffier dhateng Nice nalika piyambakipun taksih umur 13 taun.Auguste Escoffier 1846 - 1935 , World Culinary Institute. Dipunundhuh tanggal 12 Maret 2013. Ing mrika Escoffier nyambut damel wonten ing Le Restaurant Français, ingkang minangka restoran gadhah pakdhénipun. Rèstoran mau sampun dipunbikak wiwit 1856 lan taksih wonten dumugi taun 1910.Georges-Auguste Escoffier , Practically Edible. Dipunundhah tanggal 12 Maret 2013. Piyambakipun nyambut damel wonten ing rèstoran mau dumugi piyambakipun kapanggih kaliyan Monsieur Bardoux, ingkag saweg dhateng ing Nice, nalika piyambakipun umur 19 taun. Bardoux ngajak Escoffier saperlu nyambut damel wonten ing ing sawijining rèstoran kagunganipun wonten ing Paris ingkang nama Reine Blanche. Rèstoran mau lajeng dados rsètoran ingkang kondhang lan dipunkenal kanthi sebutan Le Petit Moulin Rouge. Escoffier sarujuk kaliyan tawaran saking Bardoux lan nalika taun 1867 piyambakipun dipunangkat dados Chef Garde Manger lajeng 3 taun candhakipun piyambakipun dados Kepala Pérangan Saos.

 Masa perang 
Nalika Perang Perancis-Prusia kadadosan ing Juli 1870, Escoffier dipundhawuhi saperlu dados juru masak kanggé wadyabala Perancis. Piyambakipun dipuntugasaken kanggé saperlu masak kanggé Marsekal Achille Bazaine ingkang dipundunungaken wonten ing Kali Rhein. Sasampuning Bazaine masrahaken Metz dhateng Jerman, Escoffier dipunbekta dhateng Wiesbaden minangka tahanan perang. Ing mrika piyambakipun ugi nyambut damel minangka juru masak kanggé Marsekal Mac-Mahon lan para staffipun ingkang ugi dipuntahan ing papan ingkang sami. Escoffier dipunbébasaken lan wangsul dhateng Paris nalika masa Komune Paris inggih punik April 1871. Piyambakipun lajeng nilaraken Paris lan dumunung wonten ing Versailles saperlu nyambut damel dhateng Marsekal Mac-Mahon.

 Sasampuning perang 
Sasampuning perang pungkasan, Escoffier wangsul dhateng pedamelan ingkang sampun dipuntilaraken wonten ing Le Petit Moulin Rouge lan dados Kepala Juru Masak wonten ing mrika dumugi taun 1878. Piyambakipun nyambut damel ing mrika sadanguning mangsa panas déné wonten ing mangsa dingin piyambakipun ngisi wekdalipun kanthi nyambut damel wonten ing kidul Perancis. Taun 1874, Escoffier kekancan caket kaliyan aktris Perancis Sarah Bernhardt lan ndedikasikaken Pêches L'Aiglon ciptaanipun kanggé Sarah. Piyambakipun naté nyambut damel ing sapérangan rèstoran sadaéréngipun mundhut satunggaling réstoran ingkang nama Le Faisan d'Or (Manuk Pegar Emas) ing Cannes. Rèstoran mau dipunlampahaken Escoffier namung sadangu 2 taun lan bangunanipun lajeng dipunséwakaken kanggé tiyang sanès. Sasampuning nutup rèstoranipun, Escoffier mbikak sawijining usaha katering ingkang dipunsukani nama La Maison Chevet wonten ing Palais Royal utawi Pura Raja. Usaha katering kagunganipun asring nangani adicara jamuan dhahar ingkang dipunadani wonten ing pura. Pedamelan ing Palais Royal damel piyambakipun ngenal Monsieur Paillard ingkang lajeng nawakaken pedamelan ing rèstoran La Maison Maire kagunganipun.

 Karya 
Sadanguning gesangipun, Escoffier nyerat sapèrangan buku kulinèr. Karya-karya ingkang natè dipunpublikasikaken déning Escoffier inggih punika:
 Le Traite sur L'art de Travailler les Fleurs en Cire (1886)
 Le Guide Culinaire (1903)
 Les Fleurs en Cire (1910)
 Le Carnet d'Epicure (1911)
 Le Livre des Menus (1912)
 Le Riz (1927)
 La Morue (1929)
 Ma Cuisine (1934)

 Uga delengen 
 Marie-Antoine Carême

 Cathetan suku 

 Pranala njaba 

Kategori:Lair 1846
Kategori:Pati 1935
Kategori:Juru masak Prancis